הוועדה לענייני ביקורת המדינה, כנסת 25, פרוטוקול מספר 20, 2023-02-28 00:00

מיקי לוי: בוקר טוב לכולם

מיקי לוי:  איחור של ארבע דקות באשמתי, אני משתדל לא לאחר

מיקי לוי:      מכובדי כולם, חברי הכנסת, משפחות, אנשי מבקר המדינה

מיקי לוי:  איפה צה"ל? אתם פה

מיקי לוי:  איפה האלוף גיל? פה

מיקי לוי:      אני רוצה להודות לכול מי שהגיע היום לדיון הרגיש, המאוד-מאוד חשוב הזה מבחינתי

מיקי לוי:  היום ז' באדר, הוא יום הזיכרון לחללי מערכות ישראל שמקום קבורתם לא נודע

מיקי לוי:  למדינת ישראל יש מחויבות מוחלטת, מוסרית וערכית, להחזיר הביתה כול חייל שנשלח למערכה

מיקי לוי:  היא מחויבת לדאוג לכול אזרחיה, לשלומם, לביטחונם

מיקי לוי:       ביום הזה, בחרתי לקיים את הדיון על דוח מבקר המדינה שעוסק בטיפול הממשלה בנושא השבויים והנעדרים

מיקי לוי:  כדרכו בקודש, מבקר המדינה עשה עבודה רצינית

מיקי לוי:  הוא בחן ברצינות את הדרך בה מטופל הנושא החשוב הזה, הן בדרך בה מנהלים אתה קשר עם המשפחות, הן בהגדרת התפקיד של מתאם השבויים והנעדרים מטעם הממשלה, בתכנון העבודה שלו וניהולה ועד ניהול הידע הנמצא במשרד ראש הממשלה

מיקי לוי:       אקדים ואומר שלצערי, היות והוועדה לא התכנסה במשך כשנתיים בגלל חרם, בעיות פוליטיות נערמו על שולחן הוועדה לביקורת המדינה, דוחות רבים וחשובים

מיקי לוי:  אני שמח שיש לנו את ההזדמנות לדון כבר בשבועות הראשונים בדוח הזה וראיתי חשיבות רבה להכניס אותו לסדר העדיפויות

מיקי לוי:       ברמה האישית – אני מברך על הביקורת וגם על התשובות שקיבלתי, אשתדל לפרט אותן גם בהמשך

מיקי לוי:  האלוף גיל, תודה שבאת

מיקי לוי:  אנשי מבקר המדינה, משפחות יקרות – תודה שבאתם

מיקי לוי:  בבקשה

חילי טרופר: אדוני היושב-ראש, ברשותך, אני מתנצל מראש שבגלל תזוזת השעה, יש לי הרצאה למכינות פה בחוץ אז אני אצא מוקדם

מיקי לוי: אז אתה רוצה להגיד מילה?     

חילי טרופר: לא, אני רוצה להתנצל בעיקר בפני האנשים שבאו לכאן

מיכאל ביטון: גם אני אהיה פה

שמחה גולדין: אולי תסבירו למכינות מה עשיתם בשביל להביא את הדר ואורון ואת האזרחים ששם – תסבירו להם

מיקי לוי: בבקשה

יובל חיו: אדוני היושב-ראש, מכובדי, אני אפתח בשני משפטים ואנחנו נציג בקצרה את עיקרי הדוח

יובל חיו:  אני אומר כך: נושא השבויים והנעדרים והטיפול הממשלתי בנושא הזה כולל שני נדבכים: הוא כולל נדבך נרחב שמצוי בעולמות המדיניים, המודיעיניים והביטחוניים

יובל חיו:  זהו נדבך שלא עסקנו בו בדוח הזה

יובל חיו:  אבל הטיפול הזה כולל נדבך נוסף שנוגע למתכונת העבודה, ארגון העבודה, הסדרת תהליכים וראייה רב-שנתית כדי לקדם את הטיפול הממשלתי

יובל חיו:  בנדבך השני הדוח הזה עסק

יובל חיו:  הנדבך הזה לא צמח במשרד מבקר המדינה, מקורותיו עוד ב"וועדת וינוגרד", אחרי מלחמת לבנון השנייה, שמצאה לנכון להעיר שיש מקום לעסוק בכך, ובהמשך לכך ב"וועדת שמגר", שהניחה דוח משמעותי בשנת 2012 לפני שר הביטחון, שבחן את הנושא בכללותו והתייחס בהרחבה רבה לנדבך השני

יובל חיו:      אנחנו מניחים את הדוח הזה מתוך כוונה שהוא ישרת את העוסקים במלאכה, ואם תרומתו תהיה ולו קלה אפילו כדי לקדם את הטיפול הממשלתי בנושא – אז זו תכליתנו וזו מטרתנו

יובל חיו:  בבקשה

דגנית שי: אני מנהלת אגף במשרד מבקר המדינה

דגנית שי:  הנושא הוא לא נושא שגרתי בעולם ביקורת המדינה אבל הביקורת נעשתה בכלים המקובלים והשגרתיים של משרד מבקר המדינה, ואת זה חשוב לומר

דגנית שי:  אנחנו בדקנו את הנושא במשרד ראש הממשלה בעיקר בחמש השנים האחרונות – בחמש השנים האלה קיים מתאם שבויים ונעדרים ספציפי

דגנית שי:  ההמלצות שלנו צופות לעתיד במנותק מאדם שיאייש את התפקיד הזה בהמשך

שיר גראפי-כהן: אני מנהלת ביקורת במשרד מבקר המדינה

שיר גראפי-כהן:      (באמצעות מצגת)     בין אפריל לאוגוסט 2022, משרד מבקר המדינה ערך ביקורת בנושא התקשרות משרד ראש הממשלה עם מתאם לטיפול בנושא השבויים והנעדרים

שיר גראפי-כהן:  הביקורת התקיימה בעיקרה במשרד ראש הממשלה וגם בצה"ל, בשב"כ ובמוסד

שיר גראפי-כהן:  אני אציג בקצרה את הנושאים שנבדקו בביקורת – תחילה מעט רקע:     סוגיית השבויים והנעדרים היא סוגיה מורכבת שמלווה את מדינת ישראל עשרות שנים

שיר גראפי-כהן:  בתרשים ניתן לראות חלק מפרשות השבויים והנעדרים במשך כ-40 שנה

שיר גראפי-כהן:  מאז פרוץ מלחמת לבנון הראשונה, בשנת 1982, הטיפול בנושא השבויים והנעדרים מתנהל במשרד ראש הממשלה כאשר המשרד מנהל את פעולותיו גם באמצעות מתאם לנושא השבויים והנעדרים

שיר גראפי-כהן:      החלק הראשון בביקורת עסק בטיפול בהמלצות ועדה ציבורית שמונתה על-ידי שר הביטחון דאז, שבראשה עמד נשיא בית המשפט העליון בדימוס מאיר שמגר

שיר גראפי-כהן:  הוועדה הצביעה על פערים בטיפול הממשלה בנושא השבויים והנעדרים והמליצה מספר המלצות שלענייננו רלוונטיות חלק מהן: הצורך לקבוע מסגרת ארגונית שבה יתבצע הטיפול באירועים שכוללים שבויים או נעדרים

שיר גראפי-כהן:  בהקשר זה, גם הגורם הממשלתי שיעסוק בנושא והסמכויות שלו – הצורך לקיים מנגנון סדור לצבירת ידע וגם הצורך לעגן רשמית את מתכונת הקשר עם משפחות השבויים והנעדרים

שיר גראפי-כהן:  מצאנו שעשור כלאחר מכן, לא התקבלו החלטות בנוגע להמלצות הוועדה וגם לא נקבעה מתכונת אחרת לטיפול בנושא

שיר גראפי-כהן:      בביקורת בחנו גם את תפקיד המתאם, את ניהול העבודה שלו והתפוקות שנדרשות ממנו

שיר גראפי-כהן:  מצאנו שבמשך חמש שנים לא נקבעו תוכן תפקיד, לא תחומי אחריות וסמכויות, לא נקבעו ממשקי העבודה עם גופי הביטחון ולא האמצעים לצורך ביצוע התפקיד

שיר גראפי-כהן:  במוקד תפקיד המתאם נכלל גם הקשר עם משפחות השבויים והנעדרים

שיר גראפי-כהן:  גם בנושא זה מצאנו שלא נקבעה מתכונת לניהול הקשר עם משפחות השבויים והנעדרים

שיר גראפי-כהן:  משרד ראש הממשלה התקשר עם יועץ חיצוני בלי שתכנן את הנדרש ממנו והתפוקות המצופות וגם לא היה בידי המשרד מידע מלא שמאפשר לבחון באיזו מידה השיגה ההתקשרות את היעדים שלה

שיר גראפי-כהן:      נושא נוסף שנבחן הוא ניהול הידע הנצבר במשרד ראש הממשלה

שיר גראפי-כהן:  מצאנו שהידע שקיים במשרד לא מרוכז ולא מנוהל באופן סדור, ויש פה חשיבות גבוהה יותר אפילו כאשר נציג ראש הממשלה הוא יועץ חיצוני שמועסק לתקופות קצובות כול שנה מחדש

שיר גראפי-כהן:      הביקורת גם התמקדה בפן המינהלי של ההתקשרות עם המתאם והתגמול שניתן לו

שיר גראפי-כהן:  מעט רקע – ההתקשרות עם המתאם הייתה לחמש תקופות של שנה כול פעם, מנובמבר 2017, והיא הסתיימה באוקטובר האחרון

שיר גראפי-כהן:  ההתקשרות עם המתאם – ראינו שהוא עבד באופן מלא, בהיקף שעות של עובד מדינה במשרה מלאה

שיר גראפי-כהן:      משרד ראש הממשלה שילם בתקופה של ארבע שנים וחצי כ-2

שיר גראפי-כהן: 74 מיליון שקלים, בממוצע לחודש כ-50,000 שקלים, שזה דומה לשכר של מנכ"ל משרד ממשלתי

שיר גראפי-כהן:      בביקורת מצאנו, כמו שאמרנו, שהיקף ההעסקה של המתאם היה דומה להיקף העסקה של עובד מדינה במשך חמש שנים

שיר גראפי-כהן:  הדבר אינו עולה בקנה אחד עם הנחיות נציבות שירות המדינה, לפיהן נדרש שיועץ לא יועסק לאורך זמן בהיקף העסקה כזה

שיר גראפי-כהן:       מצאנו שמשרד ראש הממשלה שילם למתאם עבור השעות שצוינו בכול הדיווחים שלו כאשר רק ב-55% מחודשי העבודה עליהם הוא דיווח, נכלל פירוט מטלות שבוצעו

שיר גראפי-כהן:  וגם מצאנו שחלק מהאישורים של ההתקשרות הושלמו רק לאחר שהיא החלה

שיר גראפי-כהן:      הדוח מפרט המלצות, אני אעבור על זה במהירות: המלצנו שמשרד ראש הממשלה יביא הצעת מתכונת לטיפול בנושא השבויים והנעדרים לאישור הממשלה

שיר גראפי-כהן:  במסגרת ההצעה יקבעו תחומי אחריות, סמכויות וממשקי עבודה של המתאם

שיר גראפי-כהן:  המלצנו שתיקבע למתאם תכנית עבודה כאשר משרד ראש הממשלה גם יעקוב אחר יישומה

שיר גראפי-כהן:  המלצנו שיוקם מנגנון לצבירת ידע בנושא

שיר גראפי-כהן:  שתיקבע מתכונת קשר עם משפחות השבויים והנעדרים שכוללת תדירות פגישות וגם המידע שמוצג בפגישות

שיר גראפי-כהן:  וכן, המלצנו שמשרד ראש הממשלה יאשר את ההתקשרות בהתאם להנחיות נציבות שירות המדינה ושהוא ישלם תמורת שירותים רק אל מול דיווח מלא

שיר גראפי-כהן:      לסיום – מדובר בנושא רגיש ומורכב

שיר גראפי-כהן:  המדינה נדרשה לנושא באמצעות ועדה ציבורית אך לא התקבלו החלטות בנושא ונדרשת הסדרה של ניהול הפעולות בנושא מטעם ראש הממשלה ומטעם הממשלה

שיר גראפי-כהן:  תודה

מיקי לוי: תודה רבה

מיקי לוי:  אני מבקש להעביר את רשות הדיבור למשפחות

מיקי לוי:  שמחה, אתה או לאה או שניכם?     

אהרן גולדשטיין: שלום לכולם

אהרן גולדשטיין:  קודם כל, תודה למבקר המדינה, לדגנית ויובל, על העבודה האמיצה כי אנחנו נמצאים למעלה משמונה וחצי שנים אחרי "צוק איתן"

אהרן גולדשטיין:  סליחה, אני נורא מתרגשת

אהרן גולדשטיין:  ניסינו בעבר להגיע למבקר המדינה ולא מצאו לנכון לבדוק את זה אבל הסיפור עם המתאם האחרון – חמש שנים שצעק

אהרן גולדשטיין:  צעק

אהרן גולדשטיין:      אז אני אקריא משהו ואחר-כך אני אומר: קראנו בעיון את דוח מבקר המדינה, על האופן שבו מדינת ישראל פועלת בחסר להשבת שבויי מלחמותיה, וחמור עוד יותר מפח הנפש שלנו

אהרן גולדשטיין:      מטבע הדברים, מבקר המדינה בודק האם קיים מנגנון כלשהו להשבת השבויים, והדר שלנו כבר שם, בעזה, כבר שמונה שנים וחצי

אהרן גולדשטיין:  והדוח מצביע על מנגנון של מתאם ללא הגדרת תפקיד, הנדרש לתאם שלושה מוסדות ביטחוניים, ללא סיבה ברורה להשבת השבויים, ואשר כול ממצאיו והצעותיו, כמו ממצאים והצעות קודמיו, בכלל לא נמצאים

אהרן גולדשטיין:  בקיצור – עורבא פרח

אהרן גולדשטיין:  אפשר לקרוא לזה עורבא פרח, זה ריק, זה כלום

אהרן גולדשטיין:  זאת ועוד, העובדות מלמדות שלצד מדיניות חוסר המענה להשבת השבויים, קיימת מדיניות משלימה להטבת מצבם של השובים בעזה, קרי חמאס ויחיא סינוואר

אהרן גולדשטיין:       כמות האסירים – למעלה מ-700 מחבלים שוחררו מאז "צוק איתן", ואומרים לנו שלא ישוחררו מחבלים

אהרן גולדשטיין:  כמות הסחורות, סכומי הכסף, ביקורי האסירים, כמות עובדים שמגיעים כול יום – 20,000, כמות ביקורי האסירים ב"צוק איתן"

אהרן גולדשטיין:       איך נפלו גיבורים ויאבדו כלי מלחמה?" קבעו מקורותינו

אהרן גולדשטיין:  ואנו תוהים בעסק הביש שנחשף

אהרן גולדשטיין:  מנין במצב הדברים הנוכחי, קיימת לגיטימיות לממשלת ישראל להוציא את גיבורינו לקרב? וגיבורינו הם הילדים שלנו

אהרן גולדשטיין:       ה"תודה רבה" שלי באה ממקום שכבר חמש שנים אני צועקת שיש פה הסתרה, יש פה עננה, יש פה שקר, יש פה מרמה

אהרן גולדשטיין:  יש מתאם שהוא עלה תאנה, שמקבל הבטחת הכנסה של 7

אהרן גולדשטיין: 4 מיליון שקלים כדי לא להחזיר את הבן שלי ולא להחזיר את אורון שאול ולא את הישאם ולא את אברה מנגיסטו

אהרן גולדשטיין:      לגלות שמעבר לאי הסדרים הפורמליים, יש פה ניוון וחוסר רצון, התעלמות, של כול המשרדים, של כול משרדי הביטחון, במיוחד הקריאה הגדולה שלי והצעקה זה איפה צה"ל? איפה צה"ל שחסר לו חייל? איפה צה"ל ששייך את הבן שלי למלחמה בהפסקת אש בידיעה שחמאס מפר את כול הפסקות האש? אין כלום

אהרן גולדשטיין:  אין כלום, אין ידע, אפילו המידע לא נמצא במחוזותיהם

אהרן גולדשטיין:  אז כול הזמן שואלים אותנו, החברים הטובים שמנסים לעזור: למה אתם כמשפחה צריכים לרוץ ולחפש? תסביר לי, חבר הכנסת חילי טרופר, קצין, לוחם – למה אני צריכה לחפש את הבן שלי?     וכשאני אמרתי את זה, אז זה רק לאה גולדין, המשפחה אמרה

אהרן גולדשטיין:  תודה לאל, זה עכשיו מבקר המדינה אמר

אהרן גולדשטיין:  עכשיו זה לאג'נדה

אהרן גולדשטיין:       ועכשיו אנחנו דורשים מיד, ללא תנאי, לפעול להשבת הבנים

אהרן גולדשטיין:  אנחנו נמצאים לפני צום הרמדאן, האויבים שלנו הולכים לקבל הרבה מתנות – לא לתת להם כלום לפני שהם מחזירים את הבנים שלנו

אהרן גולדשטיין:  נגמרו התירוצים

אהרן גולדשטיין:  ואני צריכה אתכם כשומרי הסף

אהרן גולדשטיין:  אני לא יודעת איך לעשות את זה כי כמשפחה, מבחינתי נגמר השכל הישר

אהרן גולדשטיין:  תודה רבה

מיקי לוי: תודה רבה

שמחה גולדין: אני רוצה להוסיף רק משפט קצר: מה שקורה באופן כולל במדינה, מה שאנחנו חווים, זה שלא נלחמים על החיילים וזה בא מהמנהיגות – המנהיגות פוליטית, המנהיגות הציבורית, המנהיגות הדתית

שמחה גולדין:  אנחנו נמצאים פה, בבית המחוקקים, ואחרי שמונה וחצי שנים לא נלחמים על חיילים

שמחה גולדין:  וגם בין חברי הכנסת יש חברות וחברי כנסת שהבנים שלהם לוחמים והולכים באותו מסלול שהדר ואורון הלכו

שמחה גולדין:  לא יכול להיות במדינה הזאת שיש דוח כזה

שמחה גולדין:  לא יכול להיות

שמחה גולדין:  ואם הוא קיים, אז יש משהו בסיסי שחייבים לתקן אותו באמון שבין ההורים שמגייסים את הבנים והבנות שלהם לחיילים וחיילות קרביים, היום גם הבנות שם, לבין המדינה

שמחה גולדין:      רבים פה על הרשות המחוקקת והרשות המבצעת והרשות השופטת, אנחנו שומעים את זה שבועות ויש הפגנות ברחובות וכולי

שמחה גולדין:  הקרע הזה נובע מזה שאין הסכמה של ערבות הדדית, של הברית לבין החיילים לבין מי ששולח אותם

שמחה גולדין:  זה הופר בצורה נוראית במלחמת "צוק איתן" וזה לא תוקן מאז

שמחה גולדין:      הסיבה שזה לא תוקן מאז היא משהו שינתחו אותו בעתיד היסטוריונים וסוציולוגים וכולי אבל את הקרע הזה, צריך לאחות אותו מהר וזה צריך להתחיל בזה שאנחנו מביאים את הדר ואורון, החיילים ששלחנו אותם לקרב, ולא מזכירים אותם רק ביום פטירתו של משה רבנו, שמקום קבורתו לא נודע - -     

אהרן גולדשטיין: הוא כן נודע

שמחה גולדין: אנחנו יודעים איפה הדר ואנחנו יודעים איפה אורון, אנחנו יודעים מי מחזיק אותם, אנחנו משלמים לו, אנחנו נותנים לו עובדים שייכנסו לארץ, אנחנו מטפלים בחולים שלו, אנחנו מטפלים בביוב שלו – רק את הדר ואורון אנחנו לא מביאים

שמחה גולדין:  וכמובן שיש שם שני אזרחים

שמחה גולדין:  זאת אומרת, אם היית שואל אותי, היום הכי לא מתאים לעשות את הוועדה הזאת הוא היום כי באמת, מקום קבורתו של משה רבנו לא נודע ויש סיבה לזה

שמחה גולדין:  אתם, הרשויות, המנהיגות של מדינת ישראל, הופכים את הדר ואורון לחיילים שמקום קבורתם לא נודע

שמחה גולדין:  זה מה שאתם עושים שמונה שנים וחצי

שמחה גולדין:   תפתרו את זה, תוציאו אותם היום הזה ותביאו אותם ליום הזיכרון של חללי צה"ל, תביאו אותם ליום העצמאות

שמחה גולדין:  תביאו אותם לאן שהם שייכים

שמחה גולדין:       זה מה שיש לי להגיד, שחייבים להילחם על חיילים כי אם לא נילחם על חיילים, הקרע הזה ימשיך להרוס אותנו

שמחה גולדין:  תודה

מנחם בגין: אני אשמח גם להגיד משהו

מיקי לוי: בבקשה

מנחם בגין: אחרי הדברים של אבא שלי זה בערך להגיד - - - אבל בסדר

מנחם בגין:  אמר לנו דוח מבקר המדינה שלא מתעסקים במדיניות, אז אני אתעסק במדיניות ובמצב הביטחוני מול עזה: אני קראתי כתבה ב-ynet, שאמרה שלמישהו גנבו את האופניים בתל-אביב אבל לאופניים היה "איתוראן"

מנחם בגין:  ואיפה מצאו אותם עם ה"איתוראן"? בעזה

מנחם בגין:  זה המצב הביטחוני מול עזה

מנחם בגין:  בכול יום, כול פעם שלמישהו נגנבים אופניים, תדעו לכם שיש איזה מישהו שעולה על האופניים ורוכב לעזה

מנחם בגין:  אומר: אהלן אימא, מה נשמע? הייתי שם, איזה כיף בתל-אביב, נכון? זה המצב הביטחוני מול עזה וזה מביש כי כול אם בעזה יודעת שהיא תוכל לבוא ולבקר את האסירים פה, וכול אם יודעת שבסופו של דבר ייקח שנה, ייקח שנתיים, והבן שלה יחזור בחיים כי ככה זה

מנחם בגין:      אז אני רק אסכם כי אנחנו בימי הפורים, ואם יש משפט שחוזר ויפה במגילת אסתר, הוא המשפט: "ובביזה לא שלחו את ידם"

מנחם בגין:  אתם יודעים את מי אתם בוזזים? ואני פונה לנושאי הדרגות: בזמן שלא מחזירים את אח שלי, אתם בוזזים את ההורים שלי

מנחם בגין:  אז זה נחמד שאתם יוצאים למלחמות בשביל מנהרות ואחר-כך בונים אותן מחדש – מקסים, נפלא

מנחם בגין:  זה נחמד שאוסרים אסירים ואז משחררים אותם, כשמסבירים שהכול כל-כך מורכב מול חמאס שכול הדיוט יכול לקחת אופניים ולנסוע לשם

מנחם בגין:  אבל בכול יום שבו אימא שלי ואבא שלי לא יכולים להגיד שלום לאח שלי, לא יכולים לטפל בו בבית חולים אלא בסך הכול אם יהודייה מבקשת לקבור את הבן שלה – אתם בוזזים אותם

מנחם בגין:  בוזזים אותם

מנחם בגין:       אז אני מכוון שתקראו את מגילת אסתר, שאז היה המן, היה קצת יותר מורכב, אף אחד לא נסע באופניים, ותקראו את הפסוק הזה "ובביזה לא שלחו את ידם" – תשימו שנייה אחורה ותגידו: בסדר, מתאם לא מתאם – הבנו

מנחם בגין:  אין שום איום ביטחוני ליחיא סינוואר מישראל – הבנו את זה

מנחם בגין:  אבל לפחות את אימא שלי ואבא שלי אל תבזזו

מנחם בגין:  תנו להם קבר לבן שלהם

מנחם בגין:  תודה רבה

מיקי לוי: תודה רבה

מיקי לוי:  אני רוצה להמשיך עם המשפחות אבל ביקש ממני חבר הכנסת מיכאל ביטון, בבקשה

מיכאל ביטון: אני מתנצל כי הדיון הזה נדחה ועזבנו דיון בוועדת הכספים, שאני היוזם שלו

מיכאל ביטון:  בעוד שלוש דקות אני צריך להיות שם

מיכאל ביטון:      אין לנו זכות לנאום כאן נאומים ארוכים כי לא עמדנו במשימה, לא כמדינה, לא כממשלה ולא ככנסת

מיכאל ביטון:  לא עמדנו בחוב העליון להשיב את חיילי צה"ל הביתה

מיכאל ביטון:  לכן, אין בכלל על מה לנאום בנושא הזה

מיכאל ביטון:  הדבר הזה הוא לפתחנו וכול עוד לא עמדנו במשימה – צריך פחות מילים ויותר מעשים

מיכאל ביטון:      דוח הביקורת הוא חמור ועצוב כי זה כבר לא שאלה של מדיניות או היבטים ביטחוניים, זה להעמיד תנאים מינימליים של תפקוד ארגוני ובירוקרטי וסמכויות ומעקב על פעולות נמרצות

מיכאל ביטון:  לנסות לפחות להשיב את הבנים ולדעת שהמנגנון הממשלתי עובד והוא יציב ורציף ושיש לו מעמד ושהוא לא עלה נידף ברוח

מיכאל ביטון:  לשמוע פה שהמתאם זה איזו דמות שאף אחד לא סופר, שאין לו מעמד, אין לו כוח אדם, אין לו תשתיות ולא ברור מה משימתו – זאת בגידה כפולה כי המשימה היא להשיב את הבנים

מיכאל ביטון:  אבל אם לא מצליחים, לפחות את הבירוקרטיה התפקודית לעשות כמו שצריך

מיכאל ביטון:      אני רוצה לברך אותך, היושב-ראש, על האומץ להביא את זה לדיון גם כשזה דוח שלא אתה יזמת אבל הדיון מתקיים פה

אהרן גולדשטיין: סליחה, זה לא אתה שהיית סגן שר הביטחון עד לא מזמן? עכשיו אתה מגלה את הדברים? הרי שמעת את זה ממקור ראשון כמה שנים טובות, כשהגעת איתנו ל"מסדר הדר"

אהרן גולדשטיין:  אז מה כול ההצגה הזאת?     

מיכאל ביטון: ראשית, הייתי שר במשרד הביטחון

מיכאל ביטון:  שנית, השתדלתי לעסוק בנושא הזה - -     

אהרן גולדשטיין: לא עשית כלום

מיכאל ביטון: - - הוא לא היה בסמכותי

אהרן גולדשטיין: יופי, עוד משפט טוב

מיכאל ביטון: את מדברת על סמכויות – זה לא היה בסמכותי, ולמרות שזה לא היה בסמכותי עסקתי בו ואני פה, והייתי אתכם

מיכאל ביטון:  אנחנו לא עמדנו במשימה אבל את הביקורת והאמירות הנוקבות – אנחנו מקבלים אותם

מיקי לוי: תודה רבה לחבר הכנסת ביטון

מיקי לוי:  בבקשה, מר שעבן אלסייד

שעבן אלסייד: כידוע, הבן שלי עבר לעזה כי הוא חולה נפשית

שעבן אלסייד:  מבחינת טיפול – האמת שהיו כול מיני "פאשלות" מהתחלה

שעבן אלסייד:  כשהבן שלנו, ב-20 באפריל עבר לעזה, נודע לנו מחמאס רק שלושה חודשים אחרי זה

שעבן אלסייד:  לא היה לנו איזה שהוא גורם מהמדינה שמקורב, שיודע לתת לנו תשובות

שעבן אלסייד:  מאז ועד היום היה מישהו שקוראים לו  "מתאם" או עוד פגישה עם ראש ממשלה אבל לא יצא מזה כלום, לא קיבלנו שום מידע

שעבן אלסייד:  אין לנו גורם מסוים שאנחנו יכולים לשאול ולקבל תשובות

שעבן אלסייד:  הייתה לנו שיחת טלפון או פגישה מסוימת שמרגיעה אותנו נפשית וזהו

שעבן אלסייד:  אנחנו יכולים להיות פסיכולוגים, למדנו, אפשר ללכת לפסיכולוג באופן פרטי ולעשות את זה

שעבן אלסייד:      אני חושב שהמדינה צריכה למנות מישהו או להפנות אותנו לאיזה גורם ממשלתי שיכול לתת לנו מידע ספציפי יותר ולשתף אותנו במהלכים שקורים

שעבן אלסייד:  כידוע, אני מוסלמי, ערבי-בדואי, שיש לנו קשרים בעזה ואני כול הזמן תורם בכול מיני תחומים, ואני רוצה לתרום בתחום הזה למרות שאני ממשפחה כזאת, ואין לנו עם מי לדבר

שעבן אלסייד:  אין לנו כתובת מהצד של המדינה שאנחנו יכולים לבוא ולשבת ולהציע דברים ולשמוע דברים על מה שקרה ואיך קרה

שעבן אלסייד:  זהו, אין לנו מה להוסיף

מיקי לוי: תודה רבה

מיקי לוי:  יש עוד מישהו, לפני שאני מעביר את זכות הדיבור לאלוף גיל? בבקשה, האלוף גיל

מיה אוחנה מורנו: היושב-ראש, אנחנו, מעמותת "להביא בנייך"

מיקי לוי: בבקשה

צבי ויינברג: אנחנו ארבעה חברי עמותה – אני, עידן עמדי, מיה אוחנה מורנו ומשה טל, אלוף-משנה במילואים שנבצר ממנו להגיע

צבי ויינברג:  אנחנו הקמנו את העמותה לאחר שראינו שמדינת ישראל לא עושה די, ואני אומר את זה בעדינות, כדי להביא את הבנים שנמצאים כבר למעלה משמונה שנים וחצי בעזה

צבי ויינברג:       אנחנו נפגשנו גם עם בכירים במערכת הביטחון, נפגשנו עם שרי ממשלה, ולצערנו, ההפתעה הכי גדולה שהייתה לנו היא שאף אחד לא ידע כלום

צבי ויינברג:  כולם, נאמר את זה כך, הסיקו שעושים

צבי ויינברג:  וכשאני אומר שנפגשנו עם בכירים – זה אנשים שהיו חברי קבינט, היו בוועדת שבויים ונעדרים, ואף אחד לא ידע לתת תשובות

צבי ויינברג:  לא יודעים לומר מה עושים ומה לא עושים, ובמבחן התוצאה לא נעשה מאומה, גם אם מישהו אחר יבוא ושעשו

צבי ויינברג:  אנחנו נמצאים למעלה משמונה שנים וחצי, וכמעט כול יום שעובר, אני מדבר טיפה בבוטות – זה נראה שכאילו מדינת ישראל עושה הכול כדי לא להשיב אותם

צבי ויינברג:  מדינת ישראל שבויה בקונספט מסוים – מי שקרא את הספר של רונן ברגמן שקוראים לו "מדינת ישראל תעשה הכול" – הוא התחיל עוד מקום המדינה, לא רק 40 שנה אחורה, ודיבר על כול הנושא של שבויים ונעדרים או כול מיני עסקאות שהיו

צבי ויינברג:  נכנסנו לקונספט שאנחנו חייבים לשחרר מאות או אלפי מחבלים בשביל להשיב את החיילים, חללים, אזרחים, שנמצאים אצל האויב, ואנחנו עושים כול הזמן כאילו הכול כדי לא להשיב אותם

צבי ויינברג:  וכשאני אומר "עושים הכול", הכוונה שאנחנו נותנים להם מה שהם רוצים

צבי ויינברג:  נמצא אויב שנמצא עם מדינת ישראל בקשר ישיר או עקיף והוא מקבל כול מה שהוא רוצה

צבי ויינברג:       לפני מספר חודשים שמענו שמעבירים אזבסט או פיברגלס לייצור סירות

צבי ויינברג:  מדינת ישראל מפעילה איזה שהוא מנגנון כדי לוודא שזה לא ישמש כאמל"ח אבל בסדר, מדינת ישראל רוצה לעזור, רוצה לפתח ולשקם את עזה – הכול טוב אבל מה עם הבנים שלנו? לא יכול להיות שאנחנו כול הזמן מאפשרים להם כול מה שהם רק חפצים בו ולא מתנים את זה בהשבת הבנים

צבי ויינברג:      אתמול, שר בממשלת ישראל, החליט שוב להעביר להם דלק מוזל

צבי ויינברג:  למה? איך זה, ריבון העולמים, קשור למחוות או סיוע הומניטרי? ומה איתנו? למדינת ישראל אין צרכים הומניטריים? יש פה ארבע משפחות שמעל שמונה שנים וחצי שמחכות לבנים שלהן ולא קורה כלום

צבי ויינברג:       ראינו את הדוח של מבקר המדינה ובינינו, לא הופתענו יותר מדי כי כבר הכרנו וראינו את הדברים אבל הוא עצוב

צבי ויינברג:  מנגנון שלם או כביכול סכומי עתק שמושקעים והוא לא מתפקד מכול הבחינות

צבי ויינברג:  אין לו מסקנות, אין לו סעיפים, אין לו שום משימות ואף אחד לא בודק אותו, לא יודע מה הוא עשה, אף אחד לא אומר לו מה לעשות והוא לא נותן דיווח לאף אחד

צבי ויינברג:       חבר'ה, זה דבר כל-כך אכזרי לחשוב עליו – אנחנו, אף אחד לא קשור בקשר משפחתי למשפחות האלה

צבי ויינברג:  אנחנו, כאזרחים, חושבים שאם מדינת ישראל תדע לפעול נכון זה רק יחזק אותה

צבי ויינברג:  היו שרים שאמרו לנו: אנחנו לא יכולים לפעול מתוך חולשה, זה יחליש אותנו

צבי ויינברג:  לא, לא, לא, הפוך! אם אנחנו נראה שאכפת לנו מהחיילים שלנו, שאכפת לנו מהאזרחים שלנו ולא, אנחנו לא "מורידים את המכנסיים", תסלחו לי על הביטוי, וכול הזמן משחררים מחבלים

צבי ויינברג:  יש לנו המון כלים ומנופים שאנחנו ביום-יום נותנים להם להשתמש בהם וזה לא קורה

מיקי לוי: תודה רבה

מיקי לוי:  בבקשה, האלוף גיל

אבי גיל: שלום

אבי גיל:  אני מכיר פה את מרבית האנשים ואני לא על תקן המזכיר הצבאי של ראש הממשלה אלא על תקן ממלא מקום או מתאם בצורה אחרת מכפי שהיא מוכרת, ואני אתייחס אליה

אבי גיל:      ראשית, צריך להגיד, אנחנו בעיצומה של עשייה בחלק מהנושאים, לצערי

אבי גיל:  אנחנו הרי לא עוסקים פה רק בשבוי או נעדר אחד ועדין לא השלמנו את המשימה

אבי גיל:  זה ברור לנו, ואני תכף אתייחס למאמצים שמדינת ישראל כן עושה היום

אבי גיל:      ציין גם שמחה שהיום הזה הוא ז' באדר, יום לידתו ומותו של משה רבנו, שנקבע כיום הזיכרון לחללי מערכות ישראל שמקום קבורתם לא נודע

אבי גיל:  על אף שהפרשיות לכאורה לא נמצאות על סדר היום, אבל גם בימים אלו יש לנו עדין נעדרים ממלחמת ששת הימים ויום הכיפורים, שיש מאמצים מודיעיניים לא מבוטלים כדי לנסות להחזיר לקבר פרטי, יש משפחות שמחכות לכך

אבי גיל:  קיבלנו לזה תזכורת במקרה גם אתמול

אבי גיל:  המלצת הביקורת המרכזית – אני רוצה להתייחס לשלושה דברים שעלו בביקורת: ראשית, הסיפור של גיבוש מדיניות לאומית שתאושר, בין אם זה בקבינט או בין אם בוועדת שרים רלוונטית – זו הערה שנדונה ואנחנו נדרשים לתקף אותה, לתקן אותה ולסדר את הדבר הזה, וזה אכן יקרה ויושלם במהלך השנה

אבי גיל:  תכף אעמוד גם על קושי מרכזי, שאת חלקו חלקתי עם המשפחות

אבי גיל:      ההתייחסות השנייה שאני רוצה לומר בראשית הדברים ברשותכם, על-אף שזה חלק מרכזי בביקורת – אני לא אתייחס למתאם אישית אלא למנגנון העבודה, ואני כן רוצה להוסיף, על-אף שזה לא פופולרי פה עכשיו – ירון בלום, על-אף שיש עליו ביקורת של חלק מהמשפחות או של המבקר בחלקים מסוימים, אני מציע שלא נשפוך את התינוק עם המים בהקשר הזה

אבי גיל:  לצד הביקורת, הוא איש שתרם לא מעט, גם לביטחון מדינת ישראל באופן כללי וכן, גם בעבודתו במשך שנותיו כמתאם השבויים

אבי גיל:       הדבר השלישי שאני מעוניין לומר בהקשר הזה – יש מתח לא פשוט בין היכולת שלנו, כמדינה, לשקף לציבור ועיקר למשפחות את המאמצים, לשקף את התשומות והתפוקות, גם מה נעשה וגם האם יש התקדמות או יש תוצרים – יש קושי לעשות זאת

אבי גיל:  לאחרונה, גם לאור פרסומים בתקשורת, שיצאו בעיקר מרצועת עזה, אז במקרה של משפחת גולדין כן מצאנו את הדרך לעדכן על ערוץ שמנהל ראש השב"כ – אני אומר את זה כיוון שזה גם פורסם בצורה מסודרת אבל המתח פה פשוט, וההערה שנשמעה פה – אני מבין אותה ואני יודע גם מה הקושי בעניין הזה של אי הוודאות

אבי גיל:       יש דברים שכשאפשר או שצריך לעשות יותר אז נלמד מה הגבולות ואיך נכון לעשות יותר, ויש דברים שהשתיקה יפה להם

אבי גיל:  יש דברים שהזמן יכול או במועד מאוחר יותר ניתן ואפשר לומר אותם ובמועדים מסוימים לא

אבי גיל:       אני יכול לומר לכם שרוב-רובה של הביקורת עסקה בתשומות, עסקה במעטפת

אבי גיל:  אני כופר באמירה שנאמרה כאן – אני אומר לכם מידיעה שלי כמזכיר צבאי ובטח כממלא מקום מתאם השבויים והנעדרים, שיש ראשי ארגונים, כול ראשי הארגונים עוסקים בנושא הזה

אבי גיל:  יש להם תכניות עבודה שאפשר להגדיר שהיעד הוא ברור והוא להשיב כול חלל וכול שבוי וכול נעדר למדינת ישראל

אבי גיל:  עם לוחות הזמנים – אנחנו מתקשים לעשות את זה

אבי גיל:  זה לא משחק שאנחנו משחקים עם עצמנו, זה תהליך ומשא ומתן וניסיון לאתר מודיעין ולגבש צורת עבודה כשהיעד הוא ברור – היעד הוא להחזיר הביתה

אבי גיל:  אבל לבוא ולומר שמדינת ישראל לא עושה כלום כמעט או עושה הכול כדי לא להחזיר את הבנים – אני לא יודע לעמוד מול ראש המוסד ומראש השב"כ וגם הרמטכ"ל ולומר להם את הדבר הזה

אבי גיל:  אני אומר את זה מידיעה ומההבנה שלי

מנחם בגין: תהיה התייחסות למה אתם מאשרים שחרור של אסירים ביטחוניים?     

אבי גיל: אני אתייחס לזה, אני לא חושב שזו המהות והדוח לא עסק בזה אבל אני אדבר על מדיניות לאומית אם תרצו אחר-כך

מנחם בגין: לא מדיניות, השאלה למה זה אושר? למה אישרתם?     

אבי גיל: תראו, הדוח התמקד בצורת העסקה ולא במהות, ואני חושב שזה חלק מהבעיה המרכזית בהקשר של הביקורת

אבי גיל:  יש צורות התארגנות שונות, אני לא מדבר על צורת העסקה

אבי גיל:  מדינת ישראל מנהלת את הסוגיה לא כריכוזית

אבי גיל:  זאת אומרת, אין ארגון, ויצא לי לדבר עם חלק מהמשפחות על האם זה מתאם או האם זה מישהו שתפקידו להחזיר - -     

אהרן גולדשטיין: זה הבלוף, אבי, זה הבלוף שהמבקר חושף, שבלי תשתית אין כלום

אהרן גולדשטיין:  אם נעשה משהו, זה נשפך לרצפה

אהרן גולדשטיין:  ואם משלמים לפרסונה הזאת שקוראים לה ירון בלום, "מיסטר כלום", 2

אהרן גולדשטיין: 7 מיליון שקל, אז גם יש לו הבטחת הכנסה בשביל להמשיך במסכי עשן

אבי גיל: אבל אנחנו עוסקים, כמו שאמרנו עכשיו - -     

אהרן גולדשטיין: לא, אבל את המילים האלה אנחנו שומעים כבר שמונה שנים וחצי, וסודיות יש למבקר המדינה, הם יכולים לקבל את כול המידע

מיקי לוי: גברת גולדין, תני לו לסיים בבקשה

אבי גיל: אני מתייחס לדוח שהוצג בפנינו ולא למהות הדוח, האם הדוח עסק בפרוצדורה וצורת ההעסקה, ולכן אני אומר את מה שאני אומר

אבי גיל:  אני אומר כרגע שמדינת ישראל, להבדיל אולי ממקומות אחרים שבהם יש מישהו אחד עם התארגנות, עם ארגון מלא שעובד ואחראי על החזרת השבויים והנעדרים והחללים לאותה מדינה – במדינת ישראל זה עובד קצת אחרת

אבי גיל:  יש לכול ארגון את האחריות שלו ותחומי האחריות שלו עם ראש מחלקה או ראש ענף או ראש אגף שמנהל את הנושאים הללו

אבי גיל:  זאת צורת העבודה שנבחרה במדינת ישראל, ולראיה כרגע אני על תקן של ממלא מקום מתאם השבויים והנעדרים כי אנחנו רוצים לנסות ולבחון את הסיפור של מתן הכלים המלאים לאותם ארגונים שהם חזקים מספיק ויודעים לתקשר ולתכלל את העבודה ביניהם - -         

יבגני סובה: למה אתה מדגיש את זה פעם שנייה? אתה לא רוצה לקשור את זה למשרד ראש הממשלה ולראש ממשלה?     

אבי גיל: לא, הפוך

אבי גיל:  להיפך, אני אומר שחלק מהסוגיה - -     

יבגני סובה: חשוב לך שזה יבוא לידיעתנו, ואתה אומר את זה בפעם השנייה

אבי גיל: נכון, כי יש פה מהות

אבי גיל:  המהות אומרת שכרגע עיקר העיסוק – ולכן יש פה הטעייה בעצם הדוח – עיקר העיסוק מבוצע על-ידי ראשי המחלקות באמ"ן, במוסד ובשב"כ

אבי גיל:  ככה אנחנו מאורגנים

אבי גיל:  ולכן, ההתבוננות על מתאם השבויים והנעדרים צריכה להיות באותו הקשר

אבי גיל:  כרגע ההחלטה הייתה להשאיר את המצב – אגב, זה גם אחרי שיח עם חלק מהמשפחות בעניין הזה כדי לאפשר למאמץ, כפי שהוא מתבצע, להמשיך בתוך הארגונים

אבי גיל:      עוד הערה, אולי אחרונה, לסיפור של ניהול הידע ותכניות העבודה: אז אני לא רוצה להיכנס כאן לדיון או לעימות כי זה עניין של תפיסה, ואמרתי שזה בדיוק המשפט או הפיסקה האחרונה שאמרתי – הביקורת התמקדה באמת בניהול תכנית העבודה וניהול הידע אצל גוף שנקרא "מתאם השבויים והנעדרים"

אבי גיל:  האם זה צריך להיות שם או לא? שאלה נפרדת

אבי גיל:  האם בתוך אותם גופים, בתוך גופי הביטחון וכול מי שנושא באחריות לכול אחת מהמשימות הללו יש תכנית עבודה, יש ניהול ידע, זה הוצג בחומרים סודיים

אבי גיל:  ולמי שנדרש לעשות את זה, וכשנדרשנו לעשות את זה בוועדת שרים, אז היא קיבלה חלק מהדברים

אבי גיל:  וכמו שאמרתי, יש דברים שהשתיקה בעניין הזה יפה להם, ואני אומר וחוזר על מה שאיתו התחלתי – בסוף, המשימה שלנו ושוב, קצת צר לי כי אנחנו מנהלים את השיח הזה לא מעט – אפשר לומר ואפשר לבוא בביקורת ואני מבין את הביקורת שלא נעשה מספיק בעיני מישהו או שבמבחן התוצאה אנחנו לא מצליחים אבל לומר שמדינת ישראל עושה הכול כדי לא להחזיר – זו אמירה שאני חושב שמוטב ולא הייתה נאמרת

אבי גיל:      עד כאן

אבי גיל:  אחר כך אני אתייחס לסוגיה הזאת כי היא לא חלק מהדיון הזה אבל ננהל את השיח בסיום

מיקי לוי: תודה רבה

מיקי לוי:  אתם צריכים להחליט כי אני לא יכול לתת לכול חברי העמותה, עם כול הכבוד

עידן עמדי: אנחנו נבקש מכם לאפשר לכול אחד מאיתנו לדבר כי יש לנו מה להגיד - -     

מיקי לוי: עם כול הכבוד, מי שמנהל את זה פה זה אני

מיקי לוי:  אתם עמותה, אני נותן לכם את הכבוד ותחליטו מי מדבר או שתתחלקו בזמן כי לא הגבלתי בזמן קודם

עידן עמדי: כמה זמן יש לנו?     

מיקי לוי: לך יש שתי דקות ולה יש שתי דקות או שמישהו ידבר ארבע דקות

מיקי לוי:  בבקשה

מיה אוחנה מורנו: בשתי דקות אני אגיד, אני טובה בדברים קצרים: קודם כל, תודה לוועדה

מיה אוחנה מורנו:  אנחנו נמצאים בוועדה לענייני ביקורת המדינה והמטרה היא לצאת מפה חכמים יותר וטובים יותר

מיה אוחנה מורנו:       אז האלוף גיל – תודה על הדברים שאתה אומר רק אחת הבעיות היא שכשאומרים לנו שיש דברים חסויים ועדיף שלא לדבר עליהם, זה טיפה מאתגר

מיה אוחנה מורנו:  במציאות של שבויים ונעדרים זה שחור ולבן – או שהם חוזרים או שהם לא

מיה אוחנה מורנו:  כול האמצע והתהליכים זה אולי נחמד ויפה אבל עד שלא סיימנו – לא סיימנו

מיה אוחנה מורנו:      אחד הדברים שאנחנו, בעמותה, שומעים כול הזמן מאנשים מאוד בכירים זה הנושא של האסירים הביטחוניים, שכן יש דרכים אחרות להשפיע ומנופי לחץ על התהליכים האלה, ואנחנו יודעים שכנראה שהדברים האלה לא מיושמים מספיק

מיה אוחנה מורנו:  אני מעריכה שיש לזה סיבות אבל העניין הוא איפה אנחנו מדרגים את החשיבות של הנושא הערכי של השבת הבנים

מיה אוחנה מורנו:  בסוף יש ערך שאולי בתוצאה הקטנה והקרובה לעין נראה לנו מצומצם ואני אגיד פה משהו מאוד קשה: בסוף הם חללים אז בואו, יש פה איזה מחיר שצריך לשלם אבל זו המילה שאנחנו מתייחסים אליה ולא אל הערך הגבוה, שם אנחנו מאבדים את הדרך

מיה אוחנה מורנו:      בחוויה שלנו, זה שאנחנו, כחברה אזרחית, לא אנשי מודיעין, ידענו יותר מחברי קבינט על מה נעשה ואיך, זה מראה שיש "באג" מאוד עמוק בתוך המערכת של האנשים אמורים להצביע ולקבל את ההחלטה

מיה אוחנה מורנו:  עשיתי קצר יותר משתי דקות

מיקי לוי: תודה רבה לך, אני מעריך את זה

מיקי לוי:  בבקשה

עידן עמדי: תודה, חבר הכנסת, תעצור אותי כשאני עובר את הזמן

עידן עמדי:      אני אתייחס לשני צדדים: הצד הראשון הוא הצד הערכי – אנחנו מדברים על נושא השבויים והנעדרים ומגיעים לכאן שלושה, ארבעה חברי כנסת – זה לכשעצמו דבר מבזה

עידן עמדי:  המשכן הזה לא ראוי לבנים שלו, שהוא שולח להיות קרביים ושהוא שולח לשרת את המדינה

עידן עמדי:  אנחנו ערב-ערב יוצאים לפעילויות, להביא מעצרים, להביא אסירים

עידן עמדי:  עוד רגע ניגע בזה שאתם משחררים אותם אז לפחות תהיו בדיון לראות מה אתם עושים

עידן עמדי:  זה בצד הזה

עידן עמדי:      בצד האסטרטגי - -     

מיקי לוי: אתה לא מכיר את הנוהל אבל סדר

עידן עמדי: יכול להיות שאני לא מכיר את הנוהל

מיקי לוי: חברי הכנסת לא קובעים אם ישחררו או לא ישחררו אבל בוא נמשיך, אני אשתדל לא להפריע לך

עידן עמדי: זה לא העניין –  תבואו ותלמדו את החומר

עידן עמדי:      עכשיו ניגע בצד האסטרטגי וגם נדון בזה: למדינת ישראל אין אסטרטגיה ונחישות

עידן עמדי:  מי שאומר לכם אחרת פשוט לא למד את הדברים, וזה לא משנה מיהו וזה לא משנה מאיפה הוא בא

עידן עמדי:  אנחנו נסביר לכם גם למה: אנחנו כבר שבע שנים בתוך הדבר הזה, אנחנו פוגשים בכירים

עידן עמדי:  פגשנו את כול המתאמים, הייתי בצוות השבויים והנעדרים ובצוות המשא ומתן, עד כדי כך

עידן עמדי:  את הצד הביטחוני והמודיעיני אנחנו מכירים, פשוט אין אסטרטגיה

עידן עמדי:       מה זה אומר שאין אסטרטגיה ושלא לומדים את החומר? זה אומר שלצורך העניין, אם יש מחבלים שעוצרים אותם, שהם פעילי חמאס והם מזוהים עם חמאס, רגע אחרי זה משחררים אותם

עידן עמדי:  כששואלים למה שחררתם? אז שחררו בגלל שאין מקום בבתי הסוהר

עידן עמדי:  מישהו מאזרחי מדינת ישראל יודע את זה? מישהו מחברי הקבינט יודע את זה שאין מקום בבתי הסוהר אז שחררו מישהו שהיה בסיוע לטרור או בסיוע לרצח או שלא הפעילו את חוק הלב"חים

עידן עמדי:  מישהו מהחברים מכיר פה את חוק הלב"חים, למה הוא לא הופעל אף פעם? זה חוק שמאפשר למדינת ישראל לא לשחרר מחבל אם הוא אחרי זה חוזר לטרור

עידן עמדי:  אבל הנה, עובדה שאנחנו לא השתמשנו בחוק הזה אף פעם

עידן עמדי:      בוא אתן לך קצת שמות: איוב רג'בי השתחרר, מזוהה עם חמאס – הדר גולדין עדין בעזה; איברהים אל-ביתר, סיוע לטרור – אורון שאול עדין בעזה; ראאד - - - השתחרר ב-2020 – אברה מנגיסטו עדין בעזה; יחיא סלאח, סוחר אמל"ח, השתחרר והוא חוגג עם הבקלאוות – הישאם אלסייד עדין בעזה

עידן עמדי:  אנחנו יכולים לדבר על זה מהיום עד מחר

עידן עמדי:  עצם זה שחברי קבינט לא מכירים את זה כי זה לא עובד ככה – התייעצות שבויים ונעדרים היום קורה במשרד ראש הממשלה ומי שיושב שם זה אנשים שיושבים שנים במשרד הביטחון, הם שרויים בקונספציה מסוימת וחשוב שנבין את זה וחשוב שגם נשמע

עידן עמדי:       החבר הרביעי אצלנו בעמותה הוא מישהו שהיה ממונה על נושא השבויים והנעדרים מטעם הרמטכ"ל

עידן עמדי:  הוא עזב את הצבא כי הוא הגיע למסקנה שמדינת ישראל לא עושה מספיק כדי להשיב את השבויים והנעדרים

עידן עמדי:  ולא רק שהיא לא עושה מספיק, עצם זה שנותנים לאדם אחד ואומרים לנו כול הזמן שהידע נשמר אצלו ושהוא יעשה איזו חפיפה דמיונית אחרי זה לאיזה מתאם אחר ויעביר לו את הידע – זה קשקוש

עידן עמדי:  אתם הרי יודעים שזה לא עובד ככה בעולם הזה

עידן עמדי:  ודרך אגב, אם תעשו עבודת עומק על איך עובד נושא השבויים והנעדרים, תגלו שאתם רק מעלים את המחיר

עידן עמדי:  אתם כול היום אומרים שלא תשחררו ואתם רק מעלים את המחיר מפעם לפעם כי ידע לא נשמר

עידן עמדי:  מעניין שלהביא מישהי מרוסיה שהייתה שם אסירה, ולא אשתמש בשמות, או להביא מכול מקום אחר – את הדברים האלה אנחנו יודעים לעשות טוב ויודעים לשלם כול דבר אחר

עידן עמדי:  הפכתם את זה לכלי פוליטי

עידן עמדי:  היום לשחרר אנשים שנשלחו בשבילכם, להילחם בשבילכם, זה הפך להיות כלי פוליטי, ומתי שזה מסתדר משחררים אותם ומשחררים כמה שיותר אסירים

עידן עמדי:      תעצור אותי אם צריך – יש עניין של סקרים, אנחנו עושים כול הזמן סקרים פעם ברבעון כדי להבין מה זה עושה לציבור

עידן עמדי:  יותר מ-50% מהאימהות במדינת ישראל לא רוצות לשלוח את הילדים – לא שהן לא רוצות, הן עדין שולחות כי יש בזה משהו חברתי חזק אבל הן אומרות שלא סומכות על צה"ל שיחזיר את הילדים שלהן

עידן עמדי:  אתם הובלתם למצב הזה

עידן עמדי:  כשאני אומר "אתם", אני לא פונה אליך, חבר הכנסת, אני פונה לכול מי שיושב במשכן הזה ואומר שהוא מכיר את החומר ובסוף לא בא ולומד אותו

עידן עמדי:  תודה רבה לכם

מיקי לוי: תודה רבה

מיקי לוי:  עוד מישהו בבקשה?     

בועז אחד העם: חמי ואני קולגות

בועז אחד העם:  אני רוצה להגיד משהו

מיקי לוי: בבקשה, קצר וקולע

בועז אחד העם: אני רוצה לחזור לדוח עצמו – מבחינה אישית, בסופו של דבר כהורה, לא אכפת לי איך מביאים את הילד

בועז אחד העם:  אם עושים את זה בצורה מסודרת, לא מסודרת, אם מדווחים שעות, לא מדווחים שעות, אני רוצה את הילד בחזרה

בועז אחד העם:  אבל אם אני מסתכל על הדרך של הדוח – אני חוזר לליבה – אז זה מזכיר לי שיטות כמו שאני הייתי צריך לעבור עם חברות הביטוח

בועז אחד העם:  היו מעבירים אותי לאנשים ולא הייתי יודע מה קורה ומחכה לתשובה ואומרים לי: לא, לא התקבלו המסמכים וחוזר חלילה

בועז אחד העם:  זאת אומרת, יש פה איזו שהיא שיטה

בועז אחד העם:      מה שאני מצפה, בסופו של דבר, זה לחבר בין האישי למקצועי

בועז אחד העם:  זאת אומרת, שאם אני ידוע שהמוסד עובד כמו שצריך ויש כתובת והוא נותן מענה כמצופה, אז אני יכול לפחות לתת תקווה שיהיה פתרון גם באופן האישי-הרגשי אבל כשההתנהגות היא לא התנהגות, לפי הדוח, אז מתפקידכם לתת את המענה כדי שההתנהגות תהיה התנהגות ושיהיה חיבור בין הרגשי להתנהגותי

בועז אחד העם:  תודה רבה

מיקי לוי: תודה רבה

מיקי לוי:  חברי הכנסת, בבקשה, אתכם אני יכול להגביל – שתי דקות

דבורה ביטון: לא נצטרך

דבורה ביטון:  קודם כל, תודה על הוועדה הזאת אבל אני כאן כדי לחזק

דבורה ביטון:  אני חושבת שהזעקות שלכם נכונות

דבורה ביטון:  אני תושבת העיר שדרות, אנחנו מין הסתם האוכלוסייה שעליה היו צריכים לשמור ולהגן ולצערנו, זה גם חלק מהמחיר ששילמו הבנים

דבורה ביטון:       אני קוראת מכאן לוועדה לעשות הכול ולהשיב אותם כי אי אפשר, זה מדיר שינה ואני אפילו התכתבתי עם אחד מכם בהודעה אישית, ואני בהחלט אירתם במה שאני יכולה – כן, אני רוצה ללמוד את כול מה שאתם אומרים כאן

דבורה ביטון:  אנחנו, כציבור, פחות נחשפנו אבל עכשיו, מהמקום שאני נמצאת בו, אני אשמח לדעת יותר ולסייע במה שאני יכולה

דבורה ביטון:  אין ספק שמגיע לכם שהבנים יחזרו

דבורה ביטון:  מגיע לכם כבר שקט, זה לא פשוט

דבורה ביטון:  תודה לכם

מיקי לוי: חברת הכנסת מטי צרפתי הרכבי, בבקשה

מטי צרפתי הרכבי: תודה, אדוני היושב-ראש

מטי צרפתי הרכבי:  אני רוצה לברך אותך על הדיון המאוד-מאוד חשוב

מטי צרפתי הרכבי:  אני לא חברה בוועדה אבל ראיתי לנכון לבוא, בעיקר כדי לחזק אתכם

מטי צרפתי הרכבי:  אני מצטערת שנמצאים כאן רק חברי כנסת מהאופוזיציה, גם היושב-ראש וגם אנחנו, ואף אחד מהקואליציה, שהם הרבה שנים בשלטון ובצוותי קבלת ההחלטות הביצועיים לא ראה לנכון להגיע לכאן

מטי צרפתי הרכבי:      בכאלה מקרים, בטח בכאלה שאתם ניצבים כאן אז אני נאלמת דום כי קטונתי להבין את המורכבות שאתם נמצאים בה כול השנים

מטי צרפתי הרכבי:  אני כאן בעיקר בכדי לחבק ולקרוא לוועדה הזאת לעשות הכול בכדי שיישמו גם את ממצאי הדוח וגם שמדינת ישראל תעשה כול שצריך בכדי להחזיר את הבנים הביתה

מטי צרפתי הרכבי:  אנחנו נמצאים בתקופת שבר חברתי מאוד-מאוד גדול, ואנחנו עם אחד ואנחנו צריכים להישאר מאוחדים גם באתגר הזה של להחזיר את הבנים הביתה

מטי צרפתי הרכבי:      אני מחזקת את ידיכם, משפחות יקרות

אהרן גולדשטיין: תודה לכן חברות הכנסת היקרות, שאתן מין הסתם גם אימהות לחיילים

אהרן גולדשטיין:  אנחנו חזקים, אנחנו לא צריכים שתחזקו אותנו

אהרן גולדשטיין:  אנחנו צריכים שאתם תהיו חזקים ותעשו, לא תעזרו, ואמר את זה עידן יפה מאוד

אהרן גולדשטיין:  פשוט תעשו כי מחר זה יהיה הילד שלכן, ואז נשמח לעזור לכם כי אנחנו אזרחים, אנחנו לא חברי כנסת

דבורה ביטון: אני יכולה לשתף אותך שביתי מסיימת י"ב בשער הנגב והיא אמורה להתגייס ליחידה ובאמת, הדברים האלה מדירים שינה כי בסוף אנחנו רוצים את הילדים שלנו בבית, אתם צודקים בהחלט

דבורה ביטון:  אנחנו נעשה את הכול

מיקי לוי: חבר הכנסת יבגני סובה, בבקשה

יבגני סובה: קודם כל, אני מודה לך על הדיון הזה, אדוני היושב-ראש

יבגני סובה:  בכנסת הקודמת כלל לא הייתה ועדה לביקורת המדינה כי האופוזיציה שהיום קואליציה פשוט לא הקימה ועדה כי היא לא רצתה שהוועדה הזאת תעסוק במחדלים ובדוחות של מבקר המדינה, שהיו ב-12 השנים שקדמו להחלפת השלטון

יבגני סובה:      אני לא בא לדבר פה מהאופוזיציה, אני רוצה להסביר שרוב הדברים לא תלויים בחברי הכנסת

יבגני סובה:  חברי הכנסת שלא יושבים בקבינט – אי אפשר לבוא ולדרוש לא להצביע בעד התקציב, ואני מדבר כרגע לא מהאופוזיציה כי אנחנו נתנגד לתקציב אלא אני מדבר מהחבר'ה מהקואליציה שלא באו

יבגני סובה:  בגלל שהנושא הזה לא מקודם אז אם מישהו יבוא ויעשה את זה, יבורך הבן אדם אבל זה כנראה לא יקרה

יבגני סובה:      הכרתי בעיקר אתכם, אני חושב שב-2015, כשהייתי עוד עיתונאי והייתי גם בצעדה שעשיתם ברחוב קפלן וגם באירועים בירושלים וכולי

יבגני סובה:  ואחר כך, כשנבחרתי לכנסת, תמיד שאלתי את עצמי וגם היו דיונים בדילמה מה נכון לעשות? האם נכון שאתם תגבירו את הלחץ גם עלינו או שאפשר לתת את זה, כמו שאומר המזכיר הצבאי לראש הממשלה, האלוף גיל, שהשתיקה יפה להם

יבגני סובה:  זאת תמיד הדילמה שקיימת

אהרן גולדשטיין: זאת לא דילמה

אהרן גולדשטיין:  שמונה שנים וחצי של evidence שלא עשיתם כלום

יבגני סובה: לאה, אני לא יושב בקבינט

יבגני סובה:  אני בא לפה בגישה שיכול להיות שהגענו, אנחנו הגענו למצב שאולי המאבק הזה צריך לעבור יותר לציבור ולא - -     

אהרן גולדשטיין: די, די, די

עידן עמדי: אני לא רוצה לעצור אותך, אני רק רוצה להגיד שבסוף זה חוסר הבנה של התרבות שמולה אנחנו מתמודדים

עידן עמדי:  זה חוסר הבנה מזוויע - -     

יבגני סובה: עידן, זה לא ויכוח בינינו

יבגני סובה:  אני אומר שכשאנחנו מסתכלים על האירוע הזה לאורך הזמן - -      

אהרן גולדשטיין: שמונה שנים וחצי

יבגני סובה: חד-משמעית, לאה

יבגני סובה:  אין ויכוח פה

אהרן גולדשטיין: אז מה ההסברים? מה אתה מסביר?     

יבגני סובה: אני לא מסביר, אני שואל שאלה

יבגני סובה:  יכול להיות שהגענו למצב שאתם צריכים לעשות יותר ולא להיענות לבקשה להיות בשקט כפי שאתם עשיתם עד עכשיו

אהרן גולדשטיין: סליחה, אני לא שלחתי את הבן שלי לעזה

אהרן גולדשטיין:  אני גייסתי אותו לצה"ל

מנחם בגין: החולצה שלי יפה? אתה רוצה אולי גם להסביר איזה חולצה להזמין?     

אהרן גולדשטיין: אתה זורה לנו מלח על הפצעים

מנחם בגין: לא, אני מרגיש כמו בקבוצה טיפולית, שתסבירו לי איך אני צריך להתנהג אחרת

יבגני סובה: לאה, אני לא זורה שום מלח על הפצעים

יבגני סובה:  אני רק התחלתי את הדברים שלי מזה שהוועדה כלל לא עסקה בזה שנה וחצי

יבגני סובה:  ולכן, זו השאלה, שיכול להיות שאנחנו צריכים לשבת ובאמת לראות איך אנחנו מפעילים את הנושא הזה כאן, בכנסת

יבגני סובה:  זה לא רק בוועדה לביקורת המדינה, זה גם בוועדת החוץ והביטחון שברובה חסויה - -     

אהרן גולדשטיין: הבושה היא שלכם

יבגני סובה: אני מקבל את זה

אהרן גולדשטיין: עדין

יבגני סובה: אנחנו ביום ראשון היינו בוועדת החוץ והביטחון - -     

אהרן גולדשטיין: אז תקיימו דיון גלוי בנושא

אהרן גולדשטיין:  דיון גלוי, לא מוסתר

יבגני סובה: חלק מאיתנו, שהם חברים בוועדת החוץ והביטחון יבקש דיון

יבגני סובה:  אני לא מדבר בסיסמאות - -     

אהרן גולדשטיין: אתה כן מדבר בסיסמאות

יבגני סובה: - - אני רק ניסיתי להשיב לך בחצי תשובה, שלא כול דבר שהצגת קורה כאן, בכנסת

יבגני סובה:  אין שום קשר בין החלטה לשחרר פעיל כזה או אחר, סייען או לא סייען - -     

עידן עמדי: ברור לי שלא אבל בסוף - -     

יבגני סובה: לא, אני לא מתווכח

עידן עמדי: אני גם לא מתווכח

עידן עמדי:  בסוף, אנחנו בוחרים נציגי ציבור כדי שיעשו את העבודה הזאת ושישאלו שאלות קשות

עידן עמדי:  הרי לא הגיוני שאנחנו כאזרחים – הרי אני זמר בעבודתי, ואני לא צריך להסתובב בין צוותי משא ומתן ולנסות לדלות מידע ולפגוש את ראש הממשלה ההוא או ראש הממשלה הזה

עידן עמדי:  זו העבודה שלכם

עידן עמדי:  לדבר פה על האויב שלנו כאילו אפשר לנהל איתו איזה מאבק דרך הרשתות בשקט או ברעש – חבר'ה, עשינו את זה אבל זה גם לא רלוונטי כי הוא לא מבין את זה, הוא עובד ממקום אחר, הוא עובד ממקום אידיאולוגי, כמה שקשה לנו לשמוע את זה

עידן עמדי:  ג'יהאד זה משהו אחר, והגיע הזמן שגם אנחנו נעבוד ממקום אידיאולוגי

מיקי לוי: תודה רבה

יבגני סובה: תראה עידן, אתמול היה דיון במליאה של 40 חתימות בהשתתפות ראש הממשלה

יבגני סובה:  אנחנו אמרנו שלא יתכן שכשממשלה מציגה דרך להילחם בטרור, כשנהרגים אנשים ביהודה ושומרון, אנשי חמאס בעזה חוגגים, מחלקים שם סוכריות ומרגישים חסינים

יבגני סובה:  לא מקובל עלינו, פשוט לא מקובל

יבגני סובה:  זה עניין של הרתעה

יבגני סובה:  אתה בונה את זה לאורך שנים ויכול לאבד את זה ביומיים

יבגני סובה:       אז לכן, אלה הדברים - -     

קריאות: - - -     

מיקי לוי: לא, לא, אני נורא מבקש, אני מאוד סבלני

עידן עמדי: אני מתנצל

יבגני סובה: מעלים את הסוגיות האלה

יבגני סובה:  אנחנו שמענו חלק מהדברים גם היום, ובהמשך אנחנו נעלה את זה בכלים שיש ברשותנו כחברי כנסת, בהצעות לסדר, בבקשה של דיונים בתוך הוועדות, וכמובן שכך נפעל

יבגני סובה:  אני מקווה שבדיון הבא בנושא הזה אני מקווה לראות גם אנשי קואליציה

יבגני סובה:  אני לא יודע מי חברי הוועדה הזאת - -     

מיה אוחנה מורנו: אני אגיד דבר קטן בהמשך דבריך: כשיושבת ועדת החוץ והביטחון ואומרת לנו, לאזרחים, תרימו קול זעקה כי אנחנו צריכים את הקול שלכם כדי או לצאת למבצע צבאי או לעשות עסקה – שם איבדנו את זה כמדיניות

מיה אוחנה מורנו:  יש עוד דרכים וכן, נכון שאמנם חברי הכנסת עובדים אצל כלל הציבור והוועדה הזאת היא כבוד ענק לדבר הזה, של להציף את השאלה הזאת

מיה אוחנה מורנו:  זה מה שקורה כאן, וזה מה שצריך לצאת מכאן – לא מחשבות ותהיות אלא אמירה

מיקי לוי: תודה רבה

מיקי לוי:      אני מבקש לסכם

מיקי לוי:  זה תם ולא נשלם, זה ברור לחלוטין, אין לי אמירה אחרת

מיקי לוי:  אבל הביקורת של מבקר המדינה היא לגיטימית, היא מבוצעת על פי חוק וראוי שתבוצע

מיקי לוי:  הרשות המבצעת, שהיא הממשלה על פי חוק, הבית הזה, הרשות המחוקקת בודקת את המהלכים שלה קבוע, אין מה לעשות, וזה בשלל נושאים

מיקי לוי:      הביקורת עסקה במעטפת, לא במהות, עם כול הכבוד

מיקי לוי:  הסיפור של תכניות, הסיפור של העסקה, ואני ביקשתי ואני אומר את זה פה, על השולחן – נושא ההעסקה של היועץ, ההערות של ההעסקה, שמעתי את זה גם מכם – הם נלקחו בחשבון לאורך זמן ויתוקנו

מיקי לוי:  כול נושא ההעסקה ייבחן מחדש

מיקי לוי:  אני יכול להגיד לזכותו של האלוף גיל שהוא לקח את התפקיד בהתנדבות כדי לא להשאיר וואקום, כי אם ישאירו וואקום יהיה עוד יותר קשה לאחר מכן

מיקי לוי:  אז בעניין הזה אני שם את זה - -     

אבי גיל: לא לקחתי את בהתנדבות, הטילו עלי ואני עושה את זה במחויבות עמוקה

שמחה גולדין: האלוף אבי גיל חתום כמפקד בה"ד 1 על תעודת הקצין של הדר

מיקי לוי: אז יש לו מחויבות

שמחה גולדין: והאלוף רסאן, שהוא ראש המתפ"ש, הוא מח"ט גולני שהשאיר את אורון שאול בעזה

שמחה גולדין:  אנשי צבא צריכים לדעת שהם צריכים להביא את החיילים שלהם בחזרה

שמחה גולדין:  אם צריך להגיד להם את זה אחרי שמונה שנים וחצי – אנחנו בצרות, כולנו

שמחה גולדין:  אנחנו בצרות

שמחה גולדין:  תביאו את הדר ואורון, תביאו את האזרחים ונתחיל לתקן את הדברים

מיקי לוי: ישנם דברים ברמת "סודי ביותר" שהדוח לא עסק בהם, ואני אומר לכם את זה כאן חד וחלק

מיקי לוי:  אני מודה שדרשתי להציג בפני את כול החומר הרלוונטי כולל "סודי ביותר" כדי לדעת מה עשו, מה לא עשו, איפה הלאקונות

מיקי לוי:  ואני יכול להעיד – יש תכניות אופרטיביות של כלל הארגונים

מיקי לוי:  יש תכניות עבודה של צה"ל, של המוסד ושל השב"כ

מיקי לוי:  יש יעדים, המדדים לא תמיד ניתנים למדידה כי הם תלויים במספר רב מאוד-מאוד-מאוד של גורמים

מיקי לוי:  זה לא מצדיק את זה שאנחנו מחפשים סיבות לא להחזיר את הבנים הביתה אבל עם המדדים יש בעיה, ואני אומר את זה כמי שצלל לתוך התכניות האופרטיביות, שיש בעיה עם העניין הזה

מיקי לוי:      מדיניות הממשלה תתוקן, שמענו את האלוף גיל, ותתוקף מחדש

מיקי לוי:  צריך להבין שעם כול הרצון של הוועדה הזאת, היא לא יכולה לכפות את דעתה, היא יכולה לבקש, היא יכולה לדרוש והיא יכולה לבוא ולהגיד: בעוד חצי שנה, בעוד ארבעה חודשים, בעוד יום, אנחנו נעשה דיון מעקב ולא ניתן לזה לרדת מהשולחן, ואני אומר לכם שלא אתן לזה לרדת מהשולחן

מיקי לוי:  אני מדבר מתוך הכאב האישי שלי, כאחד שאיבד חברים, אחד שאיבד חיילים, ואחד שהוא בן למשפחה שכולה – אני לא אתן לזה לרדת

מיקי לוי:      כשהממשלה שלחה אותי או כשנסעתי לגרמניה ולצרפת, דיברתי לאחר מכן עם לאה וביקשתי להיות מצויד, והממשלה ציידה אותי במספר תובנות לשיחות אישיות ביני לבין הקנצלר, ולאחר מכן בחדר סגור ביני לבין נשיא גרמניה, ולאחר מכן, כשהייתי בצרפת לנושאים אחרים, אז ביני לבין יושב-ראש הבית העליון הצרפתי

מיקי לוי:  מבקשים, דורשים, מנסים להעביר מסרים ועושים את המיטב אבל לא מספיק כי התוצאה איננה תוצאה

מיקי לוי:      לגבי הידע – הידע לא אצל מתאם כזה או אחר, הידע הוא בארגונים ושום ידע לא הולך לאיבוד

מיקי לוי:  אני יכול להבטיח לך שהידע לא הולך לאיבוד

אהרן גולדשטיין: זה לא נכון

אהרן גולדשטיין:  המבקר אמר שהוא לא מצא את מלוא הידע

אהרן גולדשטיין:  הוא לא מצא

מיקי לוי: הידע לא אצל המבקר, הידע בארגונים והארגונים לא הוכרו

מיקי לוי:  אני אומר לך את זה

מיקי לוי:  לא היו תכניות מפורטות אצל המבקר – גם זה יתוקן ודיברתי עם האלוף גיל, וזה גם יתוקף, בדיוק מה שצריך לעשות

מיקי לוי:  אבל תכניות העבודה והידע הם בשלושת הארגונים, שלא יהיו פה אי-הבנות, וצללתי לחלק מהם, לא להכול, אני מודה, כי לא היה זמן בידי ואני אעשה את זה בזמני הפנוי, אני אעשה את הכול

מיקי לוי:      אנחנו נעשה איזה שהוא דיון מעקב בהמשך הדרך

מיקי לוי:  אני אהיה מתואם עם האלוף גיל

מיקי לוי:      לסיכום – יש יעד אחד והוא להחזיר את הבנים הביתה

מיקי לוי:  זה תם ולא נשלם הדיון הזה פה

מיקי לוי:  אני מבטיח לך שלא אתן לזה לרדת מסדר היום ואני אעשה כמיטב יכולתי וכוחי, כיושב-ראש הוועדה לביקורת המדינה כי זה חלק מתפקידה של המדינה

מיקי לוי:  היא לא יכולה לכפות את דעתה על הממשלה, על מדיניות הממשלה אבל היא יכולה לבוא ולבקר אותה – עשיתם או לא עשיתם

מיקי לוי:  בעניין הזה, אני מבטיח לעמוד ביעד הזה שהצבתי לי, ואנחנו נמשיך לשמור על קשר

מיקי לוי:  נעשה את המרב – זה תם ולא נשלם, זה רק דיון ראשוני אחרי שנתיים, ונעשה את המקסימום בעניין הזה

מיקי לוי:  אני אעמוד בקשר ישיר עם האלוף גיל וננסה בעוד כמה חודשים, אני לא יודע כרגע להגיד מתי – חצי שנה, שמונה חודשים - -     

אהרן גולדשטיין: למה? אפשר עוד חודשיים

מיקי לוי: הלוואי ויהיו פעולות סדורות לפני, מעיר לי כאן האלוף גיל, ואז נתיישב עוד פעם או שנתיישב לדיון המצומצם של ראשי הארגונים כדי לדעת – קחו אותי כזרוע הארוכה שלכם, זה מה שאני אומר

מיקי לוי:      חברת הכנסת צרפתי

מטי צרפתי הרכבי: משפט אחד – אנחנו, כזרוע המפקחת על עבודת הממשלה ובסוף, לצערי, אין כאן אף אחד מהאנשים שאנחנו באים כנגדם – אני חברת כנסת חדשה, חודשיים בתפקיד, אני כמובן לומדת את התפקיד שלנו כמפקחים על עבודת הממשלה

מטי צרפתי הרכבי:  אנחנו יכולים בכלים הפרלמנטריים שלנו לעשות כול שניתן ואנחנו פה ממש לצורך הזה

מטי צרפתי הרכבי:       רק הערה – הצטערתי לראות שבהסכמים הקואליציוניים, למיטב ידיעתי היו הרבה דפים, ואין אזכור להשבת הבנים בהסכמים הקואליציוניים

מטי צרפתי הרכבי:  זה גם משהו שאומר על סדרי העדיפויות אבל אנחנו כאן, בכלים שעומדים לרשותנו, בטח לרשותי כאופוזיציה, לעשות כול שניתן

אהרן גולדשטיין: אני מבקשת להגיד עוד משפט אחד שקשור לדוח מבקר המדינה, ואני באה מעולם ההייטק, מהנדסת מערכות, יש לי ראיה מערכתית: כשיש הרבה אחראים, אז אף אחד לא אחראי

מיקי לוי: צמצמנו אותם היום

אהרן גולדשטיין: לא, אבל לא פה במשכן, רק ביחס לפעילות והשבת הבנים שלנו כי עברית זו שפה מאוד יפה – "כולם" ו"כלום" זה אותו דבר רק בשיכול אותיות

אהרן גולדשטיין:  אני חושבת שמה שצועק לשמיים מהדוח של המבקר זה שחייבים לעשות סדר, וזה בדיוק כול ההמלצות, לייצר פה תשתית עובדת כי בלי תשתית עובדת, לא יצליח שום דבר כי הוא ייפול בין הסדקים

אהרן גולדשטיין:  את זה כול אחד מבין וזה טוב שלכול ארגון יש תכנית אבל זה לא מספיק

אהרן גולדשטיין:  הפונקציה של מתאם – המילה בפני עצמה היא רעה כי צריך ממונה עם אחריות וסמכות והמילים נמצאות במקום

אהרן גולדשטיין:  אנחנו צריכים לזרוק את המילה "מתאם"

אהרן גולדשטיין:  תודה

מיקי לוי: את יודעת מה? גם את זה ננסה לשנות, אני מקווה שיהיה בכוחי

מיקי לוי:  אני אומר בתקווה שאולי לא נצטרך לקיים דיון נוסף - -     

אהרן גולדשטיין: הלוואי

מיקי לוי: - - ואז בא משיח בן דוד בשערי ירושלים

מיקי לוי:  הלוואי ונזכה לזה, ואם לא נזכה לזה נמשיך לעבוד ולעשות את המרב והמיטב כדי להחזיר את הבנים

מיקי לוי:      תודה רבה לכול המשתפים

מיקי לוי:  תודה רבה למשפחות

מיקי לוי:      ישיבה זו נעולה